pientä puhetta: Kaikki on vinksin vonksin\nLähettänyt Saija klo 9.26\nSuvi 25. toukokuuta 2012 klo 9.30\nHienoa, että teilä on lähtenyt sujumaan laukannostot! :)\nPelottavan paljon samoja "ongelmakohtia" taitaa löytyä täältäkin..\nEnne 25. toukokuuta 2012 klo 12.03\nAnteeksi, ei sais nauraa, mutta repeilin tossa "Puristamisen, jahtaamisen ja lantiolla nylkyttämisen lopettaminen" kohdassa :D Se oli tosin hyväntahtoista naurua, ja johtui lähinnä siitä, että (koko lista) osui ja upposi myös ruudun tällä puolella... Ei oo heleppoo!\nKia Herold 25. toukokuuta 2012 klo 12.39\nOnpa onnistunut valokuva Durdesta:)\nAnnemariKo 25. toukokuuta 2012 klo 13.32\nTuo viimeinen kohta osui ihan nappiin. Itse yritän löytää rentoutta ja saada koipeni kuriin. Muut nylkytykset ja muut annan tässä vaiheessa itselleni anteeksi kun ei kaikkea pysty kerralla korjaamaan. Tahvo nostaa laukan niin paljon paremmin kun ollaan rviltu reippaammin, mutta rennosti. Tai no, en nyt tiedä miten laukat enää pariin päivään onnistuu kun pääsin elämäni täyskäännös-täyttä laukkaa-päistikkaa kivikkoon-show´hun.\nIhanaa kun teillä on tuollainen haukansilmä joka näkee kaikki viat. Mäkin haluan sellaisen haukansilmän pitämään mulle vahtia.\nSaija 26. toukokuuta 2012 klo 9.37\nKiitos kommenteista :) Vaikka tietysti toivon kaikille onnea, menestystä ja supernopeaa ratsastustaidon kehitystä, on silti kiva kuulla, ettei ole yksin näiden nälkävuosien mittaisen kehityslistojensa kanssa.\nJa Enne, saa todellakin nauraa :D Mä sain oikeesti niin suoraa palautetta siitä, miltä se nylkyttäminen näyttää, että mun on saatava se loppumaan – muuten pitää merkata niin, että kentän laidan paikat on mun ratsastuksen ajan K-16 ;D\nKiitos Kia, jotenkin se on viisaan ja seesteisen näköinen tuossa. Melkoista harhaa ;)\nAnnemariKo, onneksi selvisit kivikkoshowsta kutakuinkin ehjin nahoin! Muista, että oot mun idoli, koska niin rohkeasti maastoilet. Ja juu, lämpimästi suosittelen haukansilmää :)\nAnnemariKo 1. kesäkuuta 2012 klo 22.59\nVoi kiitos, aivan hämilleen sitä menee tällainen pullamössötäti idolin roolistaan. :)\nKivikkoshowsta taisi jäädä murtunut kylkiluu, jonka kipuilut jäi niskojen kipuilujen varjoon, mutta nyt kun lihakset ovat ennallaan niin kylkiluukipu jäi. No höh. Maastoonkin ollaan päästy nyt surkean vähän tuon tippumisen jälkeen ja kammottaa jo ajatus että jos sitten seuraavaksi maastossa taas jännittää. Plöäh. Jännittäminen on niin mälsää.\nKiitos muuten tuosta sun vikalistasta, otin sen asenne-jutun niin itseeni, että sain paremmat laukatkin sen ansiosta. :)\nRuuhkavuosiratsastaja 28. toukokuuta 2012 klo 12.35\nHIp-hei, haastoin sinutkin kertomaan elämäsi aakkoset. Tai vaihtoehtoisesti 11 tärkeää kirjainta. Ohjeita löytyy blogini Haastemies-välilehdeltä.\nSaija 6. kesäkuuta 2012 klo 17.44\nKiitos! Haasteeseen vastattu :) Olikin yllättävän vaikeaa!


Kiinteistön hoidon ja ylläpidon arviointi, käyttöohjeet, huoltokirjat - PDF\nDownload "Kiinteistön hoidon ja ylläpidon arviointi, käyttöohjeet, huoltokirjat"\n1 IV-KUNTOTUTKIMUS Kiinteistön hoidon ja ylläpidon arviointi, käyttöohjeet, huoltokirjat Ilmastointijärjestelmän hyvä hoito ja ylläpito ovat välttämättömiä IV-järjestelmän kunnollisen toiminnan kannalta. Rakentamisvaiheessa tuotettu ja käyttöön viritetty ilmanvaihto tulisi pitää toimivana ja laadukkaana koko IV-järjestelmän elinkaaren ajan. Hyvän hoidon ja ylläpidon lisäksi IV-järjestelmää tulee uudistaa ja uusia käyttötarpeiden muuttuessa. IV-järjestelmän hyvällä hoidolla ja ylläpidolla on myös suuri merkitys käyttäjien terveellisyyteen, työviihtyvyyteen ja rakennuksen hyvään energiatehokkuuteen. Tämä ohje opastaa IV-kuntotutkimuksen yhteydessä tehtävät kiinteistön hoidon ja ylläpidon arviointitehtävät. Arviointi raportoidaan IV-kuntotutkimuksen perusosan raportoinnin yhteydessä. Tässä ohjeessa on selostettu kiinteistön hoitoon ja ylläpitoon liittyviä asioita myös yleisesti, joten sitä voi myös käyttää itsenäisenä arviointivälineenä. Sisällysluettelo 1. Kiinteistönhoidon ja ylläpidon arviointi 2. Käyttöohjeet 3. Huoltokirja 4. Ilmastointilaitteiden viankorjaus tai uusiminen 1. Kiinteistönhoidon ja ylläpidon arviointi 1.1 Hoidon ja ylläpidon tarve ja merkitys Ilmastointilaitteiden kunto ja toimivuus heikkenee käytön aikana, kuten muutkin talotekniikan järjestelmät. Tämä johtuu laitteiden kulumisesta, likaantumisesta sekä säätölaitteiden asetusarvojen muuttumisista. Toimivuuteen vaikuttavat myös oleellisesti laitteiden käyntijaksot vuositasolla sekä mahdollisesti käyttäjien virheelliset käyttötavat ja väärät säätötoimenpiteet. Ilmastointilaitteiden kunnossapitäminen ja toimivuuden varmistaminen tarvitsevat jatkuvaa seurantaa sekä huolenpitoa. Tämä tarkoittaa yleensä jatkuvaa toiminnan ja käyttöaikojen valvontaa sekä tarpeenmukaisen tarkastus- ja huoltotoiminnan järjestämistä, kuluvien osien uusimisia ja koko järjestelmän osittaista tai kokonaisuudistamista käyttöikien päättyessä. Hoidon ja ylläpidon merkitys on sisäilmaston kannalta ensiarvoisen tärkeää. Mikäli hoito- ja ylläpitotehtävät jäävät kokonaan tai osittain tekemättä, seuraa siitä sisäilmaongelmia. Ilmamäärät poikkeavat ohjearvoista aiheuttaen haitallisia paine-eroja huoneiden välillä ja voi syntyä kosteushaittoja, ääniongelmia sekä lämpötilojen poikkeamista tavoitearvoista. Seurauksena ovat usein myös terveyteen liittyvät haitat sekä myös suurentunut energiakustannus sekä paineesta johtuvat toiminnalliset haitat kuten vetoisuus ja ovien ja ikkunoiden vaikea käyttö paine-erojen takia. Hoidon ja ylläpidon laiminlyönti lyhentää myös ilmastointilaitteiden käyttöikää. Laitteiston osia joudutaan korjaamaan tai uusimaan normaalia useammin ja käyttöhäiriöt haittaavat rakennuksen käyttöä. Koko ilmastointijärjestelmän käyttöikä on yleensä myös lyhyempi, jolloin myös vuotuinen pääomakustannus on suurempi.\n2 2 Kiinteistönhoidon ja ylläpidon arvioinnin yhteydessä on kuntotutkijan hyvä todeta myös, että onko huoltokirja laadittu ja onko se käytössä sekä päivitetty. 1.2 Kiinteistönhoitoa ja ylläpitoa koskevat säädökset RakMK A4 kokonaisuudessaan ja erityisesti seuraavat kohdat, jotka on laadittu lähinnä suunnittelua ja rakentamisvaihetta varten Maankäyttö- ja rakennuslaki momentti. Loppukatselmusta haettaessa tulee rakennuksen käyttö- ja huolto-ohjeen, jos sellainen on määrätty laadittavaksi, olla riittävässä laajuudessa valmis ja luovutettavissa rakennuksen omistajalle. Maankäyttö- ja rakennusasetus 66 1 momentti. Rakennuksen käyttö- ja huolto-ohje on laadittava, jollei erityisestä syystä muuta johdu, rakennusta varten, jota käytetään pysyvään asumiseen tai työskentelyyn. Sama koskee tällaisen rakennuksen sellaista korjaus- ja muutostyötä, joka on verrattavissa rakennuksen rakentamiseen, ja soveltuvin osin korjaus- ja muutostyötä, joka muutoin edellyttää rakennuslupaa. Käytönaikaista hoito- ja ylläpitotoimintaa varten on tehty lakiin ja asetukseen pohjautuvia ympäristöministeriön ohjeita. Asunto-, toimitila- ja rakennuttajaliitto RAKLI ry on tuottanut vuonna 2004 ylläpitotietojen yhteensopivuusprojektin e - EHYT- mallin, jossa on määritelty yhteiset rajapinnat huollon tietojärjestelmien yhteensovittamista varten kiinteistön ja huoltoyritysten välille. 1.3 Hoidon ja ylläpidon järjestäminen Hoidon ja ylläpidon järjestäminen alkaa rakentamisvaiheen aikana, jolloin sovitaan hoidon ja ylläpidon organisoinnista, huoltotoiminnan järjestämisen periaatteista ja vastuista. Tehtävään kuuluu huoltokirjan laadinta, tulevan ylläpitovaiheen suunnittelu ja tarvittaessa kilpailuttaminen sekä käyttö- ja huoltohenkilöstön tehtäviin perehdyttäminen. Käyttö- ja huoltotoiminnan suunnittelu voidaan esittää yleisesti: 1. Käyttöön ja kiinteistönhoitoon kuuluvat tehtävät ja velvoitteet 2. IV-määräaikaishuoltoon kuuluvat tehtävät ja velvoitteet 3. Kiinteistöautomaatiohuoltoon kuuluvat tehtävät ja velvoitteet 4. Käyttäjäkokoukset / palautteet sekä niiden huomioon ottaminen 2. Käyttöohjeet Käyttöohjeet ovat välttämättömiä, jotta rakennusta osataan käyttää suunnitellulla tavalla. Ne ovat tärkeitä dokumentteja käyttö- ja huoltohenkilöstön perehdyttämiskoulutuksessa, varsinkin ilmastointijärjestelmien oikean käytön ja huollon opastuksessa. Käyttö-, huolto- ja koestusohjeet tulee olla kotimaisella kielellä. Tärkeimpiä ohjekokonaisuuksia ovat: 2.1 Ilmastointikojeiden paikantamispiirrokset ja toimintakaaviot Paikantamispiirroksilla näytetään kojeiden sijainnit ja toimintakaavioilla kuvataan järjestelmien toimintaperiaatteet. Käytettävyyden takia nämä sijoitetaan usein kiinteistövalvontajärjestelmään dynaamisine näyttöineen, mutta ne on syytä dokumentoida myös paperituotteina sekä seinätauluina. 2.2 Ilmastointikojeiden käyttöaikaohjelmat ja vaikutusalueet\n3 3 Ilmastointilaitteiden käyttötehokkuus ja käyttöajat suunnitellaan tilojen kuormitusten mukaan niin, että sisäilma pysyy aina terveellisenä, mutta välttäen tarpeetonta energiantuhlausta. Ilmastointikojeiden käyttöajat ja käyttötehokkuus ohjelmoidaan yleensä automaatiokäyttöiseksi. Käyttöaikaohjelmat vaikutusalueineen on kuitenkin syytä dokumentoida myös paperituotteina sekä tehdä päivitykset myös huoltokirjaan, olipa se manuaalinen tai sähköinen. Rakennuksen ilmanvaihtojärjestelmän on oltava käytössä jatkuvasti, huoltokatkoja lukuun ottamatta. 2.3 Valvontajärjestelmät sekä automaatiota ja säätöä koskevat toimintakaaviot ja ohjeet Valvontajärjestelmillä kuvataan valvottavat prosessit toiminta-alueittain dynaamisine kaavioineen sekä selostetaan toiminta myös paperituotteina. Valvontajärjestelmään liittyvät säätötoiminnat kuvataan toimintaselostein sekä koestusohjeineen. Valvomojärjestelmä on kiinteistönhoitohenkilöiden tärkein työkalu, mutta työkalua pitää osata käyttää ja hyödyntää. Valvontajärjestelmä ilmoittaa automaation piirissä syntyvät virhetoiminnat, joihin puututaan heti tai sovitulla tavalla. Tärkeää on testata päivittäin myös taloteknisten prosessien toimintaa, paineita, lämpötiloja, virtaamia, energiankulutusta jne. Toiminnan testaamisessa on sovittava aina ajoituksista ja vastuista ja siitä, mitä tehdään kun ongelmia ilmenee. Henkilöstön täydennyskoulutuksen pitää olla jatkuvaa. 2.4 Toiminnan varmistamista koskevat ohjeet ja mittaukset Koko ilmastointijärjestelmän toimivuutta valvotaan valvomosta käsin ja aika-ajoin tehtävillä koestuksilla ja ilmamäärien mittauksilla huoltotyön yhteydessä. Ilmamäärien mittaaminen on eräs tärkeimmistä toiminnan varmistamiskeinoista. Mittaus voi olla järjestetty konekohtaisilla ilmamäärämittareilla joita valvotaan valvomosta käsin tai sitten erillisillä mittalaitteilla. Toteutuneita arvoja verrataan suunnitteluarvoihin, joiden tulisi olla testauspaikalla nähtävissä. Taajuusmuuntajilla varustettujen IV-koneiden ilmamäärän toteutumisesta on oltava kohteessa ohjeet ja ne on opastettava käyttöhenkilöstölle. Valvomosta käsin tehty toiminnan varmistaminen ei aina riitä. Huollon yhteydessä on syytä varmistaa venttiilien ja peltien sulkeutumiset ja jäätymissuojien toiminta varsinkin syksyllä ennen pakkasten tuloa. 3. Huoltokirja Huoltokirja on yleisesti kiinteistön huoltoa ja kunnossapitoa ohjaava asiakirja, joka uustuotannossa on lakisääteinen, eli se pitää olla laadittuna rakennusta käyttöönotettaessa. Myös vanhoihin rakennuksiin se tulisi laatia, jotta rakennusta voidaan asiallisesti huoltaa ja pitää kunnossa. Vanhojen rakennusten osalta huoltokirja saatetaan uustuotannon veroiseksi yleensä peruskorjausten yhteydessä. Huoltokirjoissa suositaan erityisesti sähköisiä huoltokirjajärjestelmiä, jotka on yksilöity riittävällä tasolla vastaamaan kiinteistöä ja erityisesti kiinteistön ilmanvaihtolaitteita sekä niiden toimintaa. Sähköiset huoltokirjat halutaan siirtää usein net - pohjaisiksi, jolloin tieto on aina ajan tasalla sekä useamman käyttäjän saatavilla vaivattomasti Huoltokirjan sisältö Huoltokirja käsittää koko rakennusta koskevan tietovaraston käyttö- ja huolto-ohjeineen. Huoltokirjan sisällöstä on mallit KH -kortistossa asuintaloja ja liikekiinteistöjä varten. Kokonaisuudessaan huoltokirjan tulisi käsittää soveltuvasti seuraavan luettelon mukaiset osat: 1. Kiinteistön perustiedot 2. Viranomaiset, suunnittelijat, urakoitsijat ja turvallisuuteen liittyvät yhteystiedot 3. Käyttö- ja huolto- sekä ylläpidon yhteyshenkilöt\n4 4 4. Asennuskuvat ja paikantamispiirrokset sekä vaikutusaluepiirustukset 5. Toimintakaaviot ja -selostukset sekä koestusohjeet 6. Ilmastointilaitteiden käyttöaikaohjelmat, mielellään myös graafisesti esitettynä 7. Lämmityksen käyttöaikaohjelma, tarvittaessa 8. Tarkastus- ja huolto-ohjeet taulukkomuotoisena ja aikataulutettuna kaikista koneista ja laitteista 9. Energiatodistus: laskennallinen todistus ja kulutukseen perustuvat tiedot 10. Korjausrakentamisen PTS-ohjelma koskien yli 10 vuotta vanhoja rakennuksia 11. Luovutusaineisto ja luovutusdokumenttiluettelot sekä kopiot luovutettujen kansioiden sisällysluetteloista 12. Takuuajan huoltotehtävät, erillinen dokumentointi 13. Tilankäyttöohjeet (käyttäjäkansio) 3.2 Huoltokirjan laadinnan organisointi Uustuotannossa huoltokirja laaditaan muun suunnitteluprosessin yhteydessä pääsuunnittelijan vastuuseen kuuluvana ja yleensä taloteknisen suunnittelijan tehtävänä. Keskitetyissä projekteissa palkataan projektille usein erillinen huoltokirjakoordinaattori, jolla on parempi kyky laatia kohteeseen täsmällinen huoltokirja urakkaan osallistuvien suunnittelijoiden sekä urakoitsijoiden yhteistyönä. Huoltokirjan laadinta kannattaa sisällyttää osaksi taloteknistä suunnittelua, jolloin huoltotoiminnan tarvitsemat piirrokset ja kaaviot saadaan yhteneväisiksi muuhun suunnitteluun liittyen ja päällekkäisten piirrosten laadintaa voidaan välttää. Hankinta-asiakirjoihin tulee sisällyttää täsmälliset ohjeet siitä, kuinka kohteen huoltokirja valmistetaan rakentamisen aikana ja saadaan se sähköiseksi ja kiinteistönhoitohenkilöstön todelliseksi työkaluksi. Vanhassa rakennuskannassa huoltokirjan laadinta pohditaan tapauskohtaisesti. Laatijana voi olla konsultti, tekninen isännöitsijä tai muu kohteeseen sopivaksi valittu henkilö jolla on riittävä ammattitaito. 3.3 Huolto- ja käyttöohjeet Huolto- ja käyttöohjeet tulee toimittaa aina laitteiden ja järjestelmätoimitusten yhteydessä yleensä sähköisessä muodossa, mutta myös manuaalisesti. Ohjeet tulee toimittaa huoltohenkilöstölle sisällöllisesti ja kielellisesti ymmärrettävässä muodossa. Useilla laitetoimittajilla on käyttö- ja huolto-ohjeet käytettävissä myös netti-käyttöisenä, jolloin huoltohenkilöstön opastus video- ja puhetekniikoilla on varsin havainnollista. Ohjeet tulee laatia kohteen laitteille, joten laitetoimittajien yleisohjeet eivät ole yleensä käytön kannalta soveltuvia. 3.4 Kiinteistönhoito- ja ylläpitohenkilöstön käyttökoulutus ja käytön opastus Kiinteistönhoito- ja ylläpitohenkilöstö ei yleensä ole mukana rakentamisvaiheessa eikä siten pysty ottamaan vastuulleen rakennuksen suunniteltua käyttöä ja hoitoa ilman koulutusta. Mikäli huoltoyhtiö on valittu ennen kohteen vastaanottoa, suositellaan huoltohenkilön olevan mukana jo teknisten järjestelmien toiminta- ja vastaanottotilaisuuksissa oppia ottamassa. Käyttöönottokoulutuksen tukena on laadittu huoltokirja. Käyttöönottokoulutus kannattaa tehdä vähintään kaksivaiheisena. Ensimmäinen vaihe käsittää rakennukseen ja sen tekniikkaan tutustumisen yleisellä tasolla. Toinen vaihe käsittää laajemmin tekniseen järjestelmään tutustuttamisen ja huollon opastuksen järjestelmittäin, joka jatkuu usein myös takuuaikana. Valvontajärjestelmän käytön opetteluun ja kiinteistöautomaation koulutukseen pitää kiinnittää erityinen huomio, koska tämän avulla hallitaan kiinteistön sisäilmaa sekä yksittäisiä\n5 5 ilmastointikoneita sekä niiden toimintaa. Koulutusta ja käytönopastusta joudutaan teknisesti vaativissa kohteissa tekemään vielä jatkossakin. Laajempi toiminnan tarkastus tulisi tehdä vielä ennen takuuajan päättymistä, jolloin saadaan palautteita ylläpidon ongelmista ja on käytettävissä myös vuositasoinen energiankulutustieto normalisoituna ja päästään vertaamaan sitä rakennukselle laskettuun tavoitearvoon. 3.5 Huoltokirjan täydentäminen ja ajan tasalla pito Huoltokirjassa todetaan yleensä jo yhden käyttövuoden jälkeen korjaustarpeita. Huoltokirjan korjaukset tulee tehdä välittömästi, jotta se olisi käyttökelpoinen seuraavina vuosina. Huoltokirjan päivittäminen on oltava omistajan vastuulla ja se tehdään joko rakennuksen omistajan, käyttäjän tai huoltoliikkeen toimenpitein mikä parhaaksi ratkaisuksi todetaan. Huoltokirjan päivittäminen on syytä sopia huoltosopimuksessa. 3.6 Huoltotoiminnan valvonta Huoltotoiminnan valvonta voi olla huollon tietojärjestelmään sovitettua, huoltotaulukon kuittausruutuja käyttävää tai vikatilastojen ja energiankulutuksen seurantaan perustuvaa. Motivoituneen ja osaavan huoltohenkilöstön liiallinen valvonta, mikäli se vaatii lisäksi hyödytöntä työtä, ei ole aina mielekästä. Kuittausten tulee palvella myös huollon tekijää, tällöin valvonta kuittauksia käyttäen on perusteltua. Mikäli huoltohenkilöstön ammattitaidossa on puutteita, on huoltotyön onnistumista seurattava ja valvottavaa tarkemmin ja puututtava asiaan esimerkiksi täydennyskoulutuksella. Sähköinen huoltokirja on tässä erittäin tehokas. 4. Ilmastointilaitteiden viankorjaus tai uusiminen Ilmanvaihtolaitteiden ikääntyessä todetaan järjestelmän osien vikaantumista, kulumista ja likaantumista, joista aiheutuu toimintahäiriöitä ja -katkoja. Pienviat korjataan yleensä tarkastuskäyntien ja huollon yhteydessä. Huoltotoimien välissä mahdolliset erilliset käyttöviat käyvät ajan kanssa kalliiksi erilliskäyntien johdosta. Isommat viat ovat ns. vuosikorjaustyyppisiä, ja niiden korjaus siirtyy erikseen sovittavaan ajankohtaan. Kuntoarvioinnin yhteydessä tehdään arviot ilmanvaihtolaitoksen peruskunnostamisesta tai kokonaan uusimisesta. Käyttötarkoitusmuutokset tai toiminnan merkittävä laajentuminen aiheuttavat usein niin suuren muutostarpeen, että koko ilmastointijärjestelmä joudutaan rakentamaan uudestaan. Tällöin tulee selvittää myös energiatehokkuuden parantamisen kannattavuus. Ilmastointilaitteiden hoitoon ja ylläpitoon on saatavissa lisätietoa mm. seuraavista kortistoista, kirjoista ja oppaista - KH kortiston ohjekortit Rakennustieto - Pientalon huoltokirja 2012 Omakotiliitto - Taloyhtiön kuntokirja 2012 Kiinteistöalan Kustannus Oy - Taloyhtiön pieni huoltokirja 2012 Kiinteistöalan Kustannus Oy - Elinkaariajattelu kiinteistönpidossa 2008 Kiinteistöalan Kustannus Oy - Kiinteistön teknisen huollon käsikirja 2006/2008 Kiinteistöalan Kustannus Oy\n6 6 Kiinteistönhoito- ja ylläpitotoiminnan arviointilomake IV Kuntotutkimukseen liittyen IV- KUNTOTUTKIMUS KIINTEISTÖNHOIDON JA YLLÄPIDON JÄRJESTÄMINEN, HUOLTOKIRJA JA TOIMINNAN ARVIOINTI Arviointi Aihekokonaisuus Seloste, tarve, merkitys jne. 1-5 Kommentti Ylläpidon järjestäminen Huoltokirja käytännön työkaluna Valvontajärjestelmä huoltokirjaan liittyen Huoltokirjan päivittäminen ja ajan tasalla pito Huoltotoiminnan valvonta Korjaustoiminta Kiinteistönhoidon ja ylläpidon arviointi Laitteiden ja laitetilojen puhtaus sekä palokuorma Huolto- ja ylläpidon hallinnollinen ja tekninen suunnittelu Huoltotoiminnan järjestäminen käytännössä Onko kohteen huoltokirja kunnossa kokonaisuutena a) Käyttö- ja huolto-ohjeet käytäntöön soveltuvia b) Vaikutusalueittain ohjeistettuja ja selkokielisiä c) Säätö- ja toimintakaaviot ja koestusohjeet laadittu d) Huoltotaulukot tarkastuksia ja huoltotöitä varten laadittu käytännön työtä palveleviksi Onko valvontajärjestelmä käyttökelpoinen ja hyödyllinen a) Käytetäänkö valvontajärjestelmää tehokkaasti hälytysten, mittausten, ohjausten ja prosessien seurantaan b) Käytetäänkö valvontajärjestelmää tehokkaasti myös turvallisuusvalvontaan ja kulun seurantaan Kuka vastaa huoltokirjan päivittämisestä a) Omistaja, jolle vastuu pitäisi kuulua b) Onko päivittäminen sovittu huoltoliikkeelle c) Onko päivittäminen konsultilla Onko huoltotoiminnan seuranta ja valvonta kunnossa a) Pidetäänkö rekistereitä ja tilastoja huollon suorittamisista, vikatiheyksistä, hälytyksistä ja energiankulutuksen kehittymisestä b) Pidetäänkö palautteiden käsittelykokouksia ja koulutustilaisuuksia toiminnan kehittämiseksi Toimiiko viankorjaus hyvin huoltoon liittyen Onko suuremmista korjauksista laadittu korjausohjelmat (PTS) kustannuksineen Onko vanhan rakennuksen osalta tehty kuntoarviot ja päivitetäänkö ne säännöllisesti esim. 5 vuoden välein Onko energiatodistukset laadittu ja kannattavuuslaskennat suoritettu energiatehokkuuden parantamiseksi Arvioidaan toiminnan laadukkuus yleisesti ja ennen kaikkea talotekniikan ja ilmastointijärjestelmien osalta Arvioidaan tilojen ja laitteiden puhtaus sekä onko laitetiloissa tarpeettomia palokuormia lisääviä materiaaleja. Arviointikohdassa merkitään kohtaan 1-5 arvio toiminnan laadukkuudesta (1=ei ole kunnossa, 2=toimii välttävästi, 3=toimii tyydyttävästi, 4=toimii melko hyvin, 5=toimínta on kunnossa). Arvioinnin kommenttiosaan voidaan merkitä sanallinen maininta tai LIITE -merkintä, jossa asiaa on käsitelty perusteellisemmin.


Kommentti: Epätasaisen Vain elämää -konsertin pelasti yksi asia - Viihde - Ilta-Sanomat\nKommentti: Epätasaisen Vain elämää -konsertin pelasti yksi asia\nEtkö päässyt Vain elämää -keikalle? Ei hätää, katso tästä maistiaiset 219\nNyt toistetaan: Etkö päässyt Vain elämää -keikalle? Ei hätää, katso tästä maistiaiset Julkaistu: 28.12.2014 21:59\nJulkaistu: 28.12.2014 21:59\nVain elämää -konsertissa yleisöä heiteltiin tunteiden äärilaidasta toiseen, kirjoittaa toimittaja Mia Paavonen.\nVain elämää -konsertit onnistuivat lunastamaan niille asetetut suuret odotuksen, mutta vasta loppua kohden.Seurasin konserttia ensimmäisenä iltana, eli lauantaina. Ainakin tuolloin ilta lähti käyntiin hieman yskähdellen. Heti alkuun kuullut Paula Koivuniemen http://www.iltasanomat.fi/haku/?search-term=Paula%20KoivuniemenMikä boogie ja Vesku Loirinhttp://www.iltasanomat.fi/haku/?search-term=Vesku%20Loirin Ihmisten edessä jäivät melko pinnallisiksi esityksiksi, ja yleisökin seurasi jähmeänä.\nOhjelmaa televisiosta katsoneille saattoi alkuun tuntua erikoiselta, että esitys viuhui eteenpäin kuin pikajuna. Siinä missä ohjelmassa on kuultu rentoa juttelua kappaleiden välillä, siirtelivät artistit nyt mikkiä vain ringissä eteenpäin. Edellisen kappaleen viimeiset tahdit sulautuivat seuraavaan kappaleeseen, ja välillä artistit ehtivät juuri ja juuri halata kun olikin jo seuraavan vuoro. Toki on ymmärrettävää, että kappaleita haluttiin saada mukaan mahdollisimman paljon, mutta etenkin alkuun olisi kaivannut myös artistien lämmintä vuorovaikutusta.\nKonsertin rakennetta vaivasi myös pieni epätasaisuus. Yleisöä heiteltiin tunteiden äärilaidasta toiseen. Ensin kuunneltiin Paula Vesalan http://www.iltasanomat.fi/haku/?search-term=Paula%20Vesalanherkkää Elegiaa, heti perään tanssittiin Rusketusraitoja ja sen jälkeen sielua riivittiin taas Kovemmilla käsillä. Vuoristorata nyki vuorotellen ylös ja alas.Alun jäykkyyden jälkeen tilanteen pelasti lavalla ollut uskomattoman kova taito, jonka yleisö palkitsi moneen otteeseen suosionosoituksilla, tanssilla ja yhteislaululla.\nEi ole kovinkaan kaukana totuudesta väittää, että tällä kaudella mukana olivat Suomen lahjakkaimmat ammattilaiset. Paula Vesala ällistyttää taidokkuudellaan, Elastinenhttp://www.iltasanomat.fi/haku/?search-term=Elastinen nostaa tunnelman hetkessä kattoon ja Samuli Edelmann http://www.iltasanomat.fi/haku/?search-term=Samuli%20Edelmannhallitsee riipivän tulkinnan.Toni Wirtanen http://www.iltasanomat.fi/haku/?search-term=Toni%20Wirtanenon porukasta selkein riskien ottaja. Kukapa olisi uskonut, että vuonna 2014 täysi Hartwall Arena laulaa jo kauan sitten unholaan jäänyttä Brontosauruksen yö -kappaletta dinosaurukseksi pukeutuneen rokkarin johdolla? Eteerisenä tulkitsijana tunnettu Jenni Vartiainenkin http://www.iltasanomat.fi/haku/?search-term=Jenni%20Vartiainenkinväläytteli leikkisää puoltaan, ja Loirin ja Koivuniemen ansioita tuskin tarvitsee sen enempää listata.\nKiitoksensa ansaitsee myös järjettömän muuntautumiskykyinen orkesteri.Vaikka Vain elämää -konsertissa paistoi toisinaan läpi kolkko tuotannollisuus, siitä ei pääse yli eikä ympäri, että tätä taidokkaampaa ensemblea saa tästä maasta hakea.


Kangasalan iltatorit heinäkuussa | Visit Kangasala\nKangasalan kaupunki ja Visit Kangasala järjestävät kesäisiä toritapahtumia kolmena heinäkuisena torstai-iltana 1.7., 8.7. ja 15.7. klo 16–19.\nKesäiltojen markkinavilinää keskustassa\nTule nauttimaan iloisesta kesäiltojen toritunnelmasta, herkuttelemaan hyvällä ruoalla ja hankkimaan kiinnostavia tuotteita. Nyt kannattaa vaihtaa vapaalle ja lähteä minilomalle Kangasalan keskustaan nauttimaan toritunnelmasta!\nTorimyyjinä tapahtumissa nähdään mm. legendaarisesta ruisleivästään tunnettu Heikin Leipä Saarikylistä, kesän suosikkiherkuttelupaikka Kirkkoharjun kahvila sekä Vehoniemen automuseo, jonka makeita herkkuja tullaan maistamaan matkojen takaa. Myynnissä on myös mm. burgereita, kombuchaa, jäätelöä ja simaa.\nRuokaherkkujen lisäksi iltatoreilta voi tehdä kirppislöytöjä ja torialuetta ympäröivät yrittäjät ovat iltatoreilla mukana omilla toimispisteillään. Kulttuuriravintola Jalmarinterassilla ja kosmetiikkaliike Kaunis Nellissä kannattaa vierailla tori-iltoina erityisten tarjousten vuoksi.\nKangasalan Kesäsoittajat luovat soitollaan tunnelmaa kesäiltaan. Ohjelmistoon kuuluu folkkia ja kansanmusiikkia Suomesta ja Irlannista sekä kesäisiä yllätysbiisejä koko torin ajan.\nKangasala House band esiintyy klo 18 alkaen Kulttuuriravintola Jalmarin terassilla.\nIltatoreille on vielä muutamia myyntipaikkoja vapaana. Mukaan myyjäksi pääset laittamalla viestiä isabella.rossi@kangasala.fi.\nOsallistuminen on myyjille maksutonta, mutta huomioithan seuraavat seikat:\nMyyjillä tulee olla oma myyntipöytä ja tarvittavat kalusteet. Lisäksi myyjät huolehtivat itse liiketoimintaan mahdollisesti liittyvistä luvista, ilmoituksista, tarvitsemastaan talousvedestä sekä jätteistä.\nKaikilta toreille ilmoittautuvilta pyydetään lisäksi kuva tuotteista ja lyhyt kuvaus yrityksestä ja sen tuotteista. Näitä käytetään tapahtuman markkinoinnissa.


3 hyvää nyt: kirja, leffa ja IG-tili - Anna Vihervaarasta\nheinäkuu 6, 2020 2 kommenttia\nLuin vihdoin Elena Ferranten Napoli-sarjan ensimmäisen osan, Loistava ystäväni -kirjan. Niin moni oli suositellut tätä kirjasarjaa, että oli pakko saada selville, mikä siinä niin viehättää. Nyt tiedän.\nKun olin nuorempi, kirjat koskettivat minua usein. Uppouduin niiden sivuille, tarinoihin, toisiin maailmoihin ja ihmiskohtaloihin niin, etten malttanut lopettaa lukemista, vaan valvoin kahteen kolmeen yöllä vain, koska halusin lukea vielä yhden sivun, ja sitten yhden, ja vielä yhden…\nTätä tapahtuu nykyisin huomattavasti harvemmin, en oikein tiedä miksi. Viihdyn totta kai kirjojen parissa ja luen paljon ja koko ajan. Mutta kovin moni kirja ei enää vie mukanaan samoin kuin nuorempana. Joko olen lukenut liikaa tai kokenut liikaa. Menettänyt keskittymiskykyni. Tai sitten luen vääränlaisia kirjoja.\nEpäilen, että kyse on ehkä kahdesta jälkimmäisestä. Viime viikkoina olen nimittäin lukenut parikin kirjaa, joita en malttanut laskea käsistäni. Loistava ystäväni on niistä toinen.\nSe on valloittava tarina kahdesta nuoresta tytöstä, Lilasta ja Elenasta sotien jälkeisessä Napolissa. Se kertoo ystävyydestä, ihmismielestä, kateudesta, köyhyydestä, rikkaudesta, rakkaudesta, yhteenkuuluvuudesta, kasvamisesta, valintojen seurauksista, italialaisista, Italiasta.\nTyttöjen kohtalot vievät eri suuntiin. Välillä toinen tuntuu saavan kaiken, sitten toinen. He kilpailevat keskenään, mutta ystävyys kantaa silti.\nKävimme katsomassa tositapahtumiin perustuvan Dark Waters -leffan. Se kertoo siitä, miten ympäristöjuristi Robert Bilott (Mark Ruffalo) alkoi selvittää, miksi karja ja ihmiset sairastuvat ja kuolevat Länsi-Virginiassa ja mitä kemikaalijätti DuPontilla on asian kanssa tekemistä. Tämän leffan jälkeen et enää ikinä halua paistaa mitään teflonilla ja syynäät ehkä käyttämäsi kemikaalit muutenkin tarkemmin.\nLeffa oli todella hyvä ja aika järkyttävä. Se saa miettimään, että elämmekö tosiaan maailmassa, missä suuryritykset saavat tehdä mitä tahansa ja missä kaikki voidaan selvittää rahalla. Eikö tavallisilla ihmisillä, luonnolla ja eläimillä ole mitään väliä, jos rahaa on tarpeeksi pelissä?\nMukana on myös ihana Anne Hathaway. Veikkaan, että tämä elokuva harmittaa DuPontia melkoisesti ja tapaus saa enemmän huomiota ja järkyttää ihmisiä aivan eri tavoin kuin lehdistä luettuna. Viihdeteollisuudella on melkoinen valta, ja tällä kertaa se on hyvä asia.\nViimeiseksi vielä Insta-vinkki. Seuraan siellä @thefemalehustlers -tiliä, mistä löytyy paljon hyviä ajatuksia. Kuten tämä. Vertailu ei ikinä vie mihinkään, se hidastaa (ja vie ilon ja saa hukkaamaan oman suuntansa). Etene siis rauhassa, meillä jokaisella on oma tahtimme, eikä omasta elämästään voi olla myöhässä.\nheinäkuu 11, 2020 5:34 pm\nMahtavaa, mä oon halunnut katsomaan tuon leffan! Täytyy nyt ottaa se asiaksi. 🙂\nheinäkuu 24, 2020 1:37 pm\nSe oli hyvä, suosittelen!


Koruista asiaa: Materiaalina hopea | Dioriina\nVoi kauhistus sentään.!! Nyt tekisi mieli vajota jonnekkin ja syvälle. Olen siis vallan unohtanut koko Korusta asiaa- postaussarjan.\nAi kauheeta sentään, kuinka ihmistä voikaan nyt hävettää. Ensimmäinen postaus joka käsitteli kultaa on postattu 30.maaliskuuta viime vuonna. vajoaa, vajoaa, vajoaa.\nMutta kuten rakas edesmennyt muorini tapasi sanoa niin parempi myöhään kun ei milloinkaan.\nNäissä postauksissa käyn läpi korujen materiaaleja, korujen puhdistusta jne. Jalometallialalta itselläni on 15 vuoden kokemus eli jos herää kysymyksiä niin rohkeasti ota yhteyttä :)\nMateriaalina tällä kertaa on varmaan kaikille tuttu materiaali eli hopea.\nHopean kemiallinen merkki on Ag.\nKiillon ja helpon työstävyyden takia hopeaa käytetään paljon korussa mutta myös paljon muuallakin esim. pöytähopeissa, mitaleissa, koriste- ja käyttöesineissä. Aiemmin hopeasta on valmistettu myös kolikoita. Hopeaa käytetään myös katalysaattorina kemiallisissa prosesseissa, eli siitä on moneen käyttöön.\nKultaan verrattuna hopea on kovempaa materiaalia. Koruissa ja esineissä käytettyyn hopeaan on lisätty kuparia jota löytyy myös kullasta.\nHopea on kullan tavoin jalometalli eli tuotteissa pitää löytyä leimat.\nEro kultaan on se, että alle 10g painavien hopeatuotteiden leimaaminen on vapaaehtoista, kun kullassa se painoraja on 1g. Yleensä kuitenkin melkein kaikki hopeakorut mitkä eteeni on tulleet ovat olleet leimattuja oli sitten paino mikä tahansa.\nSuomessa tyypillisimmät hopeakorut ja - esineet ovat pitoisuudeltaan 830 taikka 925 promillen seoksia.\nNykään hopea tuotteet ovat kyllä 925- leimaisia eli niin sanottua sterling-hopeaa, ainakin kotimaiset. Pöytähopeissa taas käytetään meilkein aina 830 pitoista seosta. Vanhemmissa hopea esineissä taikka ruokailuvälineissä saattaa olla myös 813 leima.\nKuten näkyy hopealla on erilainen leimapohja mikä kullalla on.\nMuista leimoista en tähän ala enempää kirjoittamaan, tuossa ensimmäisessä postauksessa, missä aiheena oli kulta, olen kertonut niistä enemmän. Leimoistahan löytyy myös tekijän/maahantuojan leima.\nVuosileima avaintaulukon tähän lisään koska ainakin itsestäni on mukava tarkistaa korujen ikä.\nNikkeliallergikon kannattaa muistaa, että varsinkin vanhemmissa korussa, hopeaseoksessa käytettiin nikkeliä. Ulkomailta tuoduissa koruissa saattaa nikkeliä olla Eu:n sallimissa määrissä.\nEU:n kemikaaliasetus REACH rajoittaa esineistä irtoavan nikkelin määrää. Ihon kanssa suoraan ja pitkäaikaiseen kosketukseen tarkoitetuista esineistä ei saa vapautua nikkeliä yli 0,5 µg/cm2/viikko.\nIsommat kotimaiset koruvalmistajat kertovat hopeakorujensa olevan nikkelittömiä esim. Kalevala Koru ja Lumoava,\nTukesin sivuilta löysin nikkelitestin minkä voi kotona tehdä, jos epäilee allergiaa. Testin tekemiseen tarvitaan apteekeissa myytävää dimetyyliglyoksiimitestiä. Itse en ole testiä kokeillut mutta jos joku teistä on, olisi kiva kuulla :)\nTämä koru on rodinoitu\nHopeaa on alettu nyt myös rodinoimaan ja sen avulla saadaan estettyä hopeakorujen tummumista. Tummumiseen vaikuttaa moni asia ja käsittelen niitä ennemmän sitten postauksessa missä kerron korujen puhdistuksesta. Hopeakoruja myös oksidoidaan eli valmiiksi tummennetaan.\nRodinoitu hopea näyttää valkokullalta eli leimojen avulla saadaan onneksi selville korun materiaali.\nHopeaa on myös kullattuna sekä kelta- että ruusukultaisena. Kultaus on tehty yleensä 18k kullalla. Ajan kuluessa kultaus kuluu korun pinnalta pois kuten kaikissa tuotteissa mitkä on pinnotettu ja joutuvat kulutukselle alttiiksi. Kultauksen pysyvyyteen pystyy myös itse vaikuttamaan aika lailla.\nTulen kertomaan vinkkejä tulevissa postauksissa.\nItseltä löytyy hopeakoruja aikas lailla. Melkein kaikki korvikseni on hopeaa. Hopea sopii minulle mielestäni värinäkin paljon paremmin kuin kulta. Nyt silti olen myyty myös ihanaan ruusukultaan.\nYksi syy suureen hopea korujen määrään on tietysti se hinta. Valkokultaisia haluaisin paljon, paljon enemmän mitä minulla nyt on, mutta nykypäivän hinnoilla niitä ei ihan joka päivä ostella.\nHopeoituja korujan harvemmin ostan, koska sitten kun se hopeointi on siitä kulunut niin koru on käyttökelvoton.\nOksidoitu kotimainen hopeaketju ja korvakorut Ninex koruilta\nJos joku on joskus kuullut sanan uushopea ja miettinyt, että mitä se on niin sillä tarkoitetaan alpakka. Alpakka on nikkelin, sinkin ja kuparin seos eli kaikkea muuta kuin hopeaa vaikka muistuttaakin siltä. Alpakan leimat ovat ALP tai UH ja jossain saattaa ihan vaan lukea alpakka. Alpakasta on tehty ruokailuvälineitä, astioita ja palkintoja. Alpakan pinta on hopeoitu.\nHopean hinta on noussut viime vuosien aikana suhteessa enemmän kuin kullan hinta. Hopeakorussa hintaskaala onkin huima, muutamasta eurosta satoihin euroihin. Korun hintaan tietysti vaikuttaa myös hopean määrä, kotimaisuus ja laatu.\nEli mitä vahvempi ketju tai sormus niin sen arvokkaampi mutta sitten myös kestävämpi käytössä.\nTuliko katsottua minkä ikäisiä koruja kotoa löytyi? :)\nLähettänyt Marina / Dioriina klo 17.06\nTunnisteet: hopea , Koruista asiaa , korut\nTiia Koivusalo 3. helmikuuta 2016 klo 17.28\nVoi vitsi miten mielenkiintoista, täältä tulen jatkossa hakemaan infoa kun sitä tarvin. Muiskis. <3\nMarina / Dioriina 6. helmikuuta 2016 klo 13.15\nTervetuloa vaan ja kiva kuulla, että tykkäsit <3\nHeli-Hannele - Beach House Kitchen 3. helmikuuta 2016 klo 17.36\nKiitos muistutuksesta, on pitänyt viedä puhdistettavaksi Kalevala Korun pisaraketju, joka on päässyt tummumaan tuolla laatikonpohjalla! Olen itsekin enemmän hopea- ja valkokulta -immeinen...kuin keltakulta😃\nMarina / Dioriina 6. helmikuuta 2016 klo 13.17\nKiva kuulla, että pystyin olemaan avuksi :) Seuraavaksi Koruista asiaa-postaussarjassa onkin juttua korujen puhdistuksesta ;)\nJonnaH. 3. helmikuuta 2016 klo 17.38\nEn vielä katsonut, mutta aiompa tarkistaa yhden korun iän. :)\nmaiju 3. helmikuuta 2016 klo 18.24\nHopea on mun suosikkini. Aikoinaan rakastin kultaa, mutta nykyään hopea sopii paremmin.\nMarina / Dioriina 6. helmikuuta 2016 klo 13.18\nNoin on kuules käynyt monelle imiselle :)\nMira / Blinger shimmer -blogi 3. helmikuuta 2016 klo 18.28\nToooosi mielenkiintoinen postaus, pitääpä lukea tuo kullastakin tehty :)\nOI, ihana kuulla! <3\nNena Sofia 4. helmikuuta 2016 klo 7.17\nIhanaa että jatkat tätä sarjaa taas! Mäkin olin jo ehtinyt unohtamaan tän :D Mutta hyödyllistä tietoa löytyi tästäkin postauksesta, lisää jään siis mielenkiinnolla odottelemaan :)\nMarina / Dioriina 6. helmikuuta 2016 klo 13.19\nEt oo ainut ketä on unohtanut :D Tosi ihana kuulla, että tälläiset postaukset ovat mielenkiintoisia :)


Koulutettu hieroja Anniina Ervasti\nHieronta ja hyvinvointi Liikkuva on apunasi terveyden edistämisessä. Tarjoan sinulle koulutetun hierojan terveydenhoitopalvelut sekä asiantuntijapalvelua kehonhuoltoon, liikkumisen ylläpitoon ja tuki- ja liikuntaelinvaivoista toipumiseen.\nApua ja hoitoa mm. pehmytkudoskipuun, myofaskiaaliseen kipuun, erilaisiin kipuongelmiin, liikerajoituksiin, rasitusvammoihin, liikkuvuus- ja nivelongelmiin, ryhti- ja ergonomiaongelmiin, liikkumisen haasteisiin ym. Hoitoon sisältyy tarvittaessa myös liikkumisen ja harjoittelun ohjausta.\nYhteydenotot arkisin klo 8.00-18.00 välillä. En vastaa puhelimeen hoitotilanteessa, soitan takaisin mahdollisimman pian. Työskentelen pääsääntöisesti ma, ke klo 20 saakka sekä ti, to, pe klo 16.30 saakka. KIIREAJAT eli saman päivän ajanvaraukset puhelimitse: 0449102900. Peruututukset ja siirrot toivon 24h etukäteen! Veloitan käyttämättömästä hoitoajasta täyden korvauksen, ellei kyseessä ole sairastuminen, kriisitilanne tai muu hyvä syy.\nHieronta ja hyvinvointi Liikkuva on Eazybreak-, Smartum- sekä Edenred- ja ePassi-palveluntarjoaja! Muistathan, että työsuhde-etuja voi käyttää hierontaan vain oikeassa kategoriassa (hieronta, hyvinvointi tms - ei liikunta, sportti tai virike). Lisäksi Edenred-etua voi maksaa vain mobiilisovelluksella, ei maksukortilla.\nPalveluihin kuuluvat klassisen hieronnan lisäksi mm. trigger-pistehoito, faskiakäsittely, imukuppihieronta, venytyshoidot (PNF, MET), TENS, mobilisointi ja nivelkäsittelyt, kinesioteippaus ja liikehoito. Joskus vain kyllästyy sietämään – ammattilainen työskentelee sinua varten. Luodaan juuri sinulle sopiva hoitokokonaisuus!\n"Hyvää ja asiantuntevaa tekemistä! Aidosti kiinnostunut asiakkaan vaivoista ja tavoitteista."\n"Hyvä ote sormissa ja ilmapiirissä."\n© 2021 liikkuva.net


2012 - Koulutusrahasto KOURA\ntuotanto Yle Asia/Dokumenttitoimitus\nPalkitaan ohjaaja Kati Juurus, kuvaaja Marco Hyvärinen, leikkaaja Markku Pulkkinen, äänisuunnittelija Ari-Pekka Heikkinen, tuottaja Pentti Väliahdet\nOhjelmassa yhden helsinkiläisen maahanmuuttajan ponnisteluista, tahtotilasta ja kokemuksista kasvaa laajan perspektiivin kuva maailmanpolitiikkaan. Dokumentti lähestyy luontevasti yleensä verhottua aluetta, yritystä käynnistää Suomessa rauhanneuvottelut Somalian sisällissodan osapuolien kesken. Arkisesta seurannasta kasvaa harvinaisella tavalla kokoaan suurempi teos.\ntuotanto Yle Asia/ Dokumenttitoimitus\nPalkitaan ohjaaja Ari Lehikoinen, leikkaaja Inga Bergström-Rausku, tuotantokoordinaattorit Maija Roivainen, Heidi Richert.\nDokumentti on herkkä kuvaus vaikeasti vammaisen lapsen ja hänen perheensä arjesta. Lämmin dokumentti on osoitus tekijöiden korkeasta ammattitaidosta – se käsittelee rohkeasti ja ennakkoluulottomasti tärkeää teemaa nykypäivän arvoista ja yhteiskuntamme tavasta kohdella heikoimpiaan.\nPalkitaan tekijät Anni Kemppainen, Jonna Välikangas, Salla Hongisto, Saana Peltola, Anna-Maija Pakkanen, Kaj Rantala, Claudia Käkelä, Olga Pihlman, apulaistuottaja ja tekijä Pauliina Motturi, ideoija, suunnittelija ja tuottaja Hannu Karisto\nSikermä lyhyitä dokumentteja pysäyttää kuulijansa ihmisen elämän henkilökohtaisten asioiden ja merkitysten äärelle. Monitahoisen kokoelman aiheet vaihtelevat sanojen muistamattomuudesta Kekkosen varkauteen. Radion kyky tallentaa ihmisen kokemus suurella intensiteetillä tuntuu sarjassa harvinaisen vahvana.\ntuotanto Svenska Yle/ Fakta och fiktion\nPalkitaan redaktör Patrik Skön, fotograf Erik Vierkens, grafik Miiku Lehtelä, produktionsassistent Lena Rosenqvist, producent Hans Sundqvist\nTeollisuuden ja maanviljelyksen käyttämät kemikaalit voivat vaikuttaa ihmisiin ja ympäristöömme arvaamattomilla tavoilla. Asiallisesti ja liioittelematta aihettaan lähestyvä dokumentti ei pelottele eikä ylidramatisoi. Se saa kuitenkin katsojan tarkastelemaan päivittäistä ympäristöään uudella tavalla ja miettimään, millaisia valintoja teemme.\nMyllykoski – viimeinen rulla\ntuotanto MTV3 Uutis- ja ajankohtaistoimitus\nPalkitaan toimittaja, ohjaaja Kari Pyrhönen, kuvaaja Roman Rokicki, editoija Maj Lundell\nJatkuvat yt-neuvottelut, irtisanomiset ja tehtaiden lopettamiset ovat arkipäivää ja niiden kohteeksi joutuneille elämää ravistelevia muutoksia. Dokumentti pääsee lähelle ihmistä ja onnistuu saavuttamaan sisäiset mielenliikkeet. Dokumentin ohjaus, kuvaus ja leikkaus tukevat hyvin jännitteistä tarinaa, joka kuvaa uskottavasti matkaa kohti toivoa uudesta ja paremmasta.\nPalkitaan ohjaaja, käsikirjoittaja Tapio Piirainen, näyttelijät Ilkka Heiskanen, Maija Junno, Taisto Reimaluoto ja Miitta Sorvali, leikkaaja Jorma Höri, kuvaaja Petri Hyryläinen, äänisuunnittelija Timo Hintikka, lavastaja Paula Salonen, tuottaja Marcus Korhonen\nTV-elokuva kuvaa herkullisella tavalla työelämän suuria haasteita. Jatkuva tehostaminen ja kehittäminen, epävarmuus, keskinäinen kilpailu, kärjistyneet ihmissuhteet sekä työ- ja yksityisasioiden sekoittuminen ovat monen työpaikan arkea. Draama tarttuu terävästi ajankohtaiseen ilmiöön, ja käsittelee sitä hauskasti, koskettavasti ja traagisesti.\nPalkitaan ohjaaja Antti Leino, näyttelijät Minna Kivelä, Maria Sid, Annu Valonen, Lotta Lindroos ja Kaisa Mattila, käsikirjoittajat Marjo Vento-Ryynänen ja Sari Vento-Makkonen, tuottaja ja käsikirjoittaja Sirpa Bertling\nSketsisarja kartoittaa nykysuomen elämänmenon paradokseja, piilossa olevaa suuruudenhulluutta ja vinoutunutta asenneilmastoa erityisen terävällä katseella. Kotielämän asetelmat, työelämän muutoskiihko, sukupuoliroolien pullistumat, rikkaiden ylevyys ja taksikuskin näkökulma ovat osa kaleidoskooppia, jonka läpi katsottuna sirkus nimeltä Suomi on näyttänyt veikeät ja ilkikuriset kasvonsa.\nPalkitaan käsikirjoittaja Pirkko Saisio, ohjaaja Juha Lehtola, Jarmo Lampela ja Juha Rosma apulaisohjaaja Anne Syrjä, kuvaaja Juha Leskelä, leikkaaja Nipa Roine, lavastussuunnittelija Malla Helander, pukusuunnittelija Liisa Rihu, tuottaja Hilkka Salo\nTämä sarja on taidolla kirjoitettu ihmissuhdedraama, jonka itsenäisistä tarinoista rakentuu iso kertomus ihmisistä, joita elämä koettelee ja välillä hylkääkin. Mehevä tarina ja uskottavat roolisuoritukset onnistuvat kertomaan tavallisesta hyvästä elämästä, työtä tekevistä ihmisistä ja heidän perheistään tunnistettavalla ja hauskallakin tavalla.\ntuotanto Yle Kulttuuri ja viihde, Kulttuuriohjelmat\nPalkitaan ohjaaja ja käsikirjoittaja J.P.Pulkkinen, ohjaaja Nina Stenros, kuvaaja Petteri Lappalainen, graafikko Mikko Lehtola, leikkaaja Petteri Kauhanen, äänitarkkailijat Pekka Pylkkö ja Ahti Korhonen, äänen jälkikäsittelijä Tomi Dahlman\nDokumentti kertoo ystävyydestä, työstä ja luovuudesta. Se löytää kiinnostavia ja yllättäviä keinoja kertoa miehestä, jonka suunnittelemat käyttöesineet ovat meille kaikille tuttuja. Ohjelma on visuaalisesti aihettaan kunnioittava ja elegantti, ja sen kerronta on oivaltavaa. Lopputulos on huippulaatua.\nKymmenen kirjaa vallasta\ntuotanto Yle Kulttuuri ja viihde/ Kulttuuriohjelmat\nPalkitaan toimittaja ja juontaja Timo Harakka, juontaja Anna Kortelainen, lavastaja Lea Sipilä, leikkaaja Kristiina Nisula, ohjaaja Rami Lindholm, arkistotoimittaja Annumaija Pudas, toimittaja Olli Laine, tuotantokoordinaattori Sanna Ovaska ja informaatikko Petri Ikonen, tuottaja Marika Kecskeméti.\nKiinnostava, sivistävä ja helposti lähestyttävä, parhaimmillaan kirjallisuusohjelma on tätä kaikkea. Ohjelma saa kokemattomankin lukijan uskaltamaan tutustua klassikkokirjoihin ja -kirjailijoihin, joita muuten voidaan pitää vaikeasti lähestyttävinä. Inserttien avulla studiokeskustelu avautuu katsojalle silloinkin, kun hän ei ole itse lukenut kyseistä kirjaa.\nPalkitaan toimittaja ja juontaja Tarleena Sammalkorpi, juontaja Juha Hurme, tuottaja Sari Siekkinen.\nOhjelma tarjoaa kansalaisille kanavan lämminhenkiseen ja säkenöivään kulttuurikeskusteluun, jossa tieto ja elämyksellisyys mahtuvat samaan puheenvuoroon. Koko kansan kirjallisuuskerho koukuttaa kuuntelemaan ja houkuttaa lukemaan. Suorassa lähetyksessä syntyvä rauhan ja viisauden piiri kertoo tekijöiden paneutumisesta ja erityisosaamisesta.\nPalkitaan toimitussihteeri Minna Joenniemi, ohjaaja Inari Köngäs, kuvasuunnittelija Timo Anttila, toimittaja Juha Suomalainen, graafikko David Reilly, tuottaja Jouni Tulonen.\nOhjelma on hieno esimerkki ennakkoluulottomuudesta. Siitä kuinka jo sellaisenaan onnistunut ohjelmaformaatti voi jalostua muotoon, jossa uskaltaa kokeilla, riskeerata ja onnistua. Kun runoilijat antavat uuden sisällön sota-ajan uutis- ja valistuselokuville, katsoja huomaa äkkiä olevansa jonkin ylevän äärellä.\nPalkitaan dramaturgi ja ohjaaja Tuula Rajavaara, kuvaaja Hannu Kettunen, leikkaaja Sari Vaskio, graafikko Teemu Kokkonen, tuotantokoordinaattori Paula Saihila, tuotantojärjestäjä Susanna Lavonen, naamioitsija Tarja Nylander, pukusuunnittelija Tarja Pieniniemi, lavastaja Teija Vilkkovaara, äänisuunnittelija Mikko Mäkeläinen, valaisijat Juice Leskinen ja Esa Pohjolainen, tuottaja Mirja Holste\nLapsille ja nuorille ja yhdessä heidän kanssaan! Tämä kunnianhimoinen tavoite on esimerkillisesti toteutunut sarjassa, jossa koululaisille annettiin mahdollisuus kertoa heille itselleen pulmallisista arkielämän tilanteista ja kysymyksistä. Tarinat käsittelevät elämää erilaisissa perheissä, koulukiusaamista sekä yksinäisyyttä. Sarja aktivoi nuoret katsojansa sekä tekijöinä että katsojina, ja antaa paljon ajattelemista myös aikuiselle katsojalle.\nVuorovaikutteiset leikit Pikku Kakkosen juontajien kanssa\nkanava Pikku Kakkosen nettipalvelu\ntuotanto Yle Lasten ja nuorten nettitiimi\nPalkitaan ohjelmistosuunnittelija Wesa Aapro, WEB-kehittäjä Kaisa Hakala, toimittajat Kaisa Järnefelt ja Salla-Rosa Leinonen, graafikko Kati Tavilampi, tuottaja Elli Murtonen.\nKyseessä on sisällöllisesti ja teknisesti uudenlainen formaatti, joka on suunniteltu lapsia ajatellen ja pienten käsien käyttöön netissä sekä kosketusnäyttösovelluksissa. Palvelun ääressä lastenohjelmista tutut ja turvalliset juontajat ohjaavat lapsia onnistumaan vuorovaikutteisten tehtävien äärellä ja virheiden sattuessa kokeilemaan uudelleen.\nUutis- ja ajankohtaisohjelmien sarjassa jaetaan kaksi kunniamainintaa\nMTV3:N 45 MINUUTTIA: Suomalaisyrityksen kovaa peliä Meksikossa\ntuotanto MTV3:n 45 minuuttia\nPalkitaan toimittajat Hanna Takala ja Janne Hopsu, kuvaaja Jocke Aarroskari, editoijat Jones Siljander ja Markku Suoniemi.\nOhjelma käsittelee työntekijöiden mahdollisuuksia järjestäytyä ammatillisesti Meksikossa. Kohteena on suomalainen yhtiö, jonka tehtaalla työntekijät eivät saaneet itse päättää mihin ammattiliittoon kuuluvat. Tapaus eteni lopulta meksikolaiseen työtuomioistuimeen, joka päätti, että henkilöstön on itse saatava päättää järjestäytymisestään. Ohjelma osoittaa, että yksittäinen ohjelma voi muuttaa maailmaa jopa globaalilla tasolla.\nTV1:n Ajankohtaisohjelmien ilmeuudistus\ntuotanto Yle tuotanto ja design\nPalkitaan graafikot Tommi Anttila ja Ville Lösönen, ohjaaja Annina Anbuske, kuvaussuunnittelijat Jarmo Hänninen ja Mika Paavilainen, lavastussuunnittelija Leena Tiihonen, lavastajan assistentti Heini Kervinen(free).\nKyseessä on uudenlaista konseptia edustava visuaalisesti monimuotoinen ja tyylikäs kokonaisuus, joka taipuu joustavasti erilaisten ohjelmatyyppien tarpeisiin. Tekniikka ja valaistus palvelevat studion modernia estetiikka nostaen samalla päärooleihin toimittajat ja vierailijat.\nPalkitaan ohjaaja, käsikirjoittaja Pia Asikainen, käsikirjoittaja Sissi Korhonen, juontaja Lotta Kaihua, kuvaaja Joona Pettersson, leikkaaja Juho Virolainen, tuottaja Erkko Lyytinen.\nOhjelmasarjan seikkailijanaiset heittäytyvät rohkeasti päin tuntematonta, kiertävät Mustanmeren ilman hotellien turvaverkkoja yöpyen nettituttavuuksien sohvilla. Samalla he tulevat kertoneeksi paitsi eri kulttuureista myös kommunikoinnista ja ihmisyydestä yli kielimuurien. Tekijät hyödynsivät onnistuneesti myös verkon ja sosiaalisen median tarjoamia mahdollisuuksia.\nPalkitaan toimittaja Kalle Haatanen ja tuottaja Jorma Honkanen\nOhjelma nostaa viikoittain esille tärkeitä aiheita monipuolisesti. Persoonallinen tekijä luotsaa keskustelua tarkasti, älykkäästi ja arvottamatta, antaen huolella valituille vierailleen tilaa keskustella ja jättäen kuulijalle tilaa omiin mielipiteisiin. Ohjelma on samalla sekä erinomaisen sivistävä että viihdyttävä.\nPalkitaan käsikirjoittaja Emma Taulo, ohjaaja Juan Reina, tuotantokoordinaattori Jenni Laine, kuvaaja Hans-Peter Dhuy, netti- ja ensi-iltatuottaja Markku Mastomäki, monimediatoimittajat Joonas Josefsson ja Jarmo Loikkanen, yhteistuottaja Ken Saan, kuvaaja Meira Valtonen, tuottaja Erkko Lyytinen.\nMenneen vuoden tunnetuin ja kohutuin mediateko ottaa maamme suurmiehen jalustalta ja katselee häntä uudesta näkökulmasta. Toisenvärisenä ja toisten kertomana suomisankari muuttuu peiliksi itsellemme: kuka saa määrittää millainen hän on ja mitä hän edustaa? Monimediahanke osui suomalaisen yhteisön herkkään kohtaan ja aiheutti yhden mielenkiintoisimmista myrskyistä vuosiin.\ntuotanto Yle Asia/Oppinen ja ympäristö\nPalkitaan ohjaajat Markku Sipi ja Niina Melanen, kuvaajat Janne Lindroos ja Sakke Kantosalo, leikkaajat Jan Finne ja Juri Hietala, tuottaja Alexandra von Knorring-Rosti.\nOhjelma nostaa uudenlaisella tavalla esille nuorten rahankäytön ja kulutustottumukset. Aihetta käsitellään saarnaamatta ja moralisoimatta, katsojalle jätetään tilaa omille oivalluksille. Ohjelma palkitaan ennen kaikkea uudenlaisesta avauksesta, jota tähän genreen toivotaan.\nKOURAn hallintokunta päätyi jakamaan vielä yhden erikoiskunniamaininnan ja yhden erikoispalkinnon\nPalkitaan toimittajat Ilkka Uusivuori ja Matti Ylönen, verkkotoimittaja Hanne Kautto, tuottaja Olli Junes.\nErikoiskunniamaininnalla palkitsemme ohjelman, joka teki radiohistoriaa, kun kaksi radioammattilaista valvoi reippaasti yli kaksi vuorokautta, juontaen 55:n tunnin radiolähetyksen hyvän asian puolesta. Viihteen lisäksi ohjelma jakoi yleissivistävää tietoa köyhien maiden lasten tilanteesta, ongelmista ja auttamismahdollisuuksista.\nKOURAn hallintokunta päätti jakaa vielä yhden erikoispalkinnon monimediaisesta ja -kanavaisesta tuotannosta\nNORPPAUINTI SAIMAANNORPAN SUOJELEMISEKSI\nTuotannosta kasvoi kansantapahtuma ja ilmiö, joka varmasti yllätti niin tekijät kuin yleisönkin. Tempaus nosti kiinnostavasti esiin uhanalaisen lajin ja tuki samalla kouriintuntuvasti suojelutyötä. Toimittaja laittoi itsensä peliin tavalla, joka kosketti ihmisiä kotikatsomoissa, ja hanke todistikin sen kuinka yksi henkilö voi vaikuttaa maailmaan ja saada muut innostumaan asiasta.\nPalkitsemme tempauksen ydinhenkilöt ohjaaja Kimmo Ohtosen, projektin vetäjän Baba Lybeckin, kuvaaja Antti Tuunasen ja tuottaja Miika Ranteen. Palkinnon arvo on 10-tuhatta euroa, josta puolet eli 5000 euroa myönnämme hankeen ydinhenkilöille ja puolet eli 5000 euroa päähenkilöille eli Saimaan norpille\nPalkinnon saajan on valinnut Kansallisteatterin johtaja Mika Myllyaho\nYle Uutisten kulttuuritoimitus\nkanava Yle Radio 1, Yle Uutiset ja yle.fi/uutiset/kulttuuri\ntuotanto Yle Kulttuuriuutiset\nPalkitaan toimittajat Jonni Aromaa, Timo Krooks, Jussi Mankkkinen, Satu Nurmio, Satu-Lotta Peltola, Päivi Puukka, Ville Vedenpää, Suvi Vesalainen, Janne Sundqvist, toimituksen päällikkö Janne Mällinen.


Osakeyhtiön tilintarkastajaksi kelpaava henkilö - Minilex\nOsakeyhtiön tilintarkastajaksi kelpaava henkilö\nTilintarkastaja on pakollinen sellaisissa osakeyhtiöissä, joissa toiminta ylittää tilikaudella ja sitä edeltävällä tilikaudella seuraavista raja-arvoista vähintään kaksi. Yhtiön taseen loppusumma on vähintään 100000e, yhtiön liikevaihto tai sitä vastaava tuotto on vähintään 200000e, ja palveluksessa on vähintään kolme henkilöä. Tätä pienempien osakeyhtiöiden ei tarvitse valita tilintarkastajaa, mutta ne voivat niin halutessaan kuitenkin tehdä. Koska tilintarkastaja ei ole osakeyhtiölle mikään harvinaisuus, ellei yhtiön toiminta ole aivan vähäistä, on myös tärkeää olla tietoinen tilintarkastajalle asetettavista vaatimuksista.\nOsakeyhtiön tilintarkastajana voi toimia henkilö, joka ei ole vajaavaltainen, konkurssissa tai liiketoimintakiellossa taikka jonka toimintakelpoisuutta ei ole rajoitettu. Toisin sanoen mitään varsinaisia vaatimuksia asiantuntevuudelle tai kokemukselle ei laki määritä. Tilintarkastajan tulee siis ennen kaikkea olla vastuussa teoistaan, myös taloudellisesti, sillä tilintarkastajakin voi joutua tekemistään virheistä taloudelliseen vastuuseen. Mikäli tilintarkastajaksi on valittu yksi tai useampi luonnollinen henkilö, on vähintään yhdellä heistä oltava asuinpaikka ETA-valtiossa. Säädöksellä pyritään myös estämään tilintarkastajan mahdollisuuksia toimia asemassaan ilman taloudellista vastuuta mahdollisesti tekemistään virheistä.\nTilintarkastajaksi voidaan valita myös tilintarkastusyhteisö. Mikäli tilintarkastajana toimii tilintarkastusyhteisö, on tämän ilmoitettava tilintarkastettavalle yhtiölle, kenellä tilintarkastusyhteisössä työskentelevällä tilintarkastajalla on päävastuu tilintarkastuksen toimittamisesta. Päävastuullisella tilintarkastajalla tulee olla vähintään sama kelpoisuus kuin tilintarkastusyhteisöllä. Tilintarkastusyhteisöä koskeva sääntely on siis tietyssä mielessä yksittäistä tilintarkastajaa ankarampaa. Toisaalta tilanteessa, jossa yhtiön tulee valita myös varatilintarkastaja, on tilintarkastusyhteisö huomattavan kätevä, sillä tarvetta varatilintarkastajan valitsemiselle erikseen ei ole.\nTietyissä tapauksissa yhtiön on valittava tilintarkastajakseen KHT-tilintarkastaja. Tämä tulee yksityisessä osakeyhtiössä tehdä tapauksessa, jossa seuraavista ehdoista täyttyy vähintään kaksi: yhtiön taseen loppusumma ylittää 25 miljoonaa euroa, yhtiön liikevaihto tai sitä vastaava tuotto ylittää 50 miljoonaa euroa tai yhteisön taikka säätiön palveluksessa on keskimäärin yli 300 henkilöä. Julkisessa osakeyhtiössä on aina vähintään yhden yhtiökokouksen valitseman tilintarkastajan oltava KHT-tilintarkastaja tai KHT-yhteisö. Edellä mainittujen edellytysten täyttyessä konsernin osalta, tulee emoyhtiölle valita myös KHT-kelpoisuudet täyttävä tilintarkastaja. Tällöin tytäryhtiöllä on oltava vähintään yksi emoyhtiön tilintarkastajista.\nJos osakeyhtiön ei valitse tilintarkastajaa, vaikka sen tulisi näin tehdä toimintansa laajuuden, tai vaikkapa yhtiöjärjestyksen perusteella, voi aluehallintovirasto tai myös Patentti- ja rekisterihallitus määrätä yhtiölle tilintarkastajan. Tällöin yhtiötä ja sen hallitusta on kuultava aiheesta, mutta viimekätinen päätösvalta on viranomaisilla. Luonnollisesti sekä aluehallintoviraston, että Patentti- ja rekisterihallituksen päätöksen voi myös riitauttaa, mutta se ei siltikään poista tilintarkastajan valintaa ja toimeensa asettamista sillä aikaa, kun hallinto-oikeuden tuomiota odotetaan. Tilintarkastaja voidaan myös erottaa toimestaan, jopa kesken toimikauden. Erottamisen suorittaa se, joka tilintarkastajan on alunperin valinnutkin. Jos erottaminen tapahtuu kesken tilikauden, tulee keskuskauppakamarille tehdä selvitys erottamisesta ja sen syistä.\nTilintarkastusvelvollisuus siis koskettaa suurinta osaa osakeyhtiöistä, joka lain tai yhtiöjärjestyksen määräyksen perusteella. Olennaista tällöin käytännössä on vain valita tilintarkastaja ja mahdollinen varatilintarkastaja asianmukaisesti ja ajallaan. Näin välttyy ainakin aluehallinnon tai muiden viranomaisten interventioilta. Tärkeää on myös seurailla yhtiön toiminnan kehitystä ja osata reagoida ajoissa, mikäli näyttää siltä, että toiminta asettuu tilintarkastusvelvollisuuden raja-arvojen ylittävälle tasolle. Lisätietoja aiheesta saat soittamalla lakipuhelimeen.


IL: Kotikatu-ohjelmasta tutun näyttelijän liitto lopullisesti ohi | Me Naiset\nRisto Autio muistetaan parhaiten Kotikatu-ohjelman Hannes Luotolan roolista. Kuva: Sanoma-arkisto / Riikka Hurri\nRisto Aution avioero astui voimaan lokakuussa.\nNäyttelijä Risto Autio, 61, eroaa Marianna-vaimostaan. Erosta uutisoineen Iltalehden mukaan Risto ja Marianna jättivät avioerohakemuksen huhtikuussa, ja ero astui lopulta voimaan 20. lokakuuta.\n– Tässä ei ollut kolmansia osapuolia, eikä mitään muutakaan dramatiikkaa, Risto kertoi lehdelle.\nRistolla ja Mariannalla on kaksospojat. Lisäksi Ristolla on kolme ja Mariannalla kaksi lasta edellistä liitoistaan.\nSuuri yleisö muistaa Riston suositun Kotikatu-ohjelman Hannes Luotolan roolista. Risto on ollut myös keskustan kansanedustajana, mutta putosi eduskunnasta vuoden 2011 vaaleissa.\nViime vuosina Risto on kärsinyt terveysongelmista ja hän joutui työkyvyttömyyseläkkeelle viime vuonna.\nRisto ja Marianna menivät naimisiin vuonna 2007. Kuva: Sanoma-arkisto / Tuomas Selänne


09 syyskuun, 2011\nOheisen taulukon maaindeksien P/E luvut perustuvat iShares pankkiiriliikkeen laskemiin. Laskelma on saatu summaamalla tulosluvut viimeisen vuoden osavuotiskatsauksista. Osakkeiden kurssitiedot on 30.8.2011 arvostustasojen mukaisina. Laskelmaa voidaan pitää kohtuullisen luotettavana. Siinä ei ole käytetty subjektiivista arviota tulevasta.\nTaulukon kaupankäyntitunnukset ovat kyseistä indeksiä seuraavien, USA:ssa noteerattavien, ETF rahastojen tunnuksia.\n3 thoughts on “Italian, Venäjän, Espanjan, Turkin ja Ruotsin osakkeet ovat halvimpia”\nBic Mac indeksi\nantaa osin samoja, osin erilaisia arvostustasoja. Tuore kuva Economist-lehdessä\nBig Mac antaa kuvan valuuttojen arvostustasoista\nBig Mac indeksi antaa kuvan valuuttojen arvostustasoista.\nNämä iShares:n laskemat P/E luvut kuvaavat osakkeiden arvostustasoja.\nMolemmat taitaa olla tärkeitä ja relevantteja kun tekee sijoituspäätöstä. Valuutan tulisi olla aliarvostettu ja niin pitäisi myös osakkeiden. Olisikin hyvä jos yllä olevassa taulukossa olisi mukana myös Big Mac indeksin mukaiset valuuttojen arvostustasot. Silloin taulukossa olisi enemmän relevanttia tietoa.\nHalpa ei välttämättä hyvää\nHalpa ei välttämättä hyvää, jos esimerkiksi maiden yleiset taloustilanteet ovat kuralla niin kyllä se hidastaa yritysten kasvua ja kehitystä http://sijoitusrahastot.org/osakesijoittaminen/


Alabamalainen poliitikko vaatii kemiallista kastraatiota pedofiileille\nAlabamalainen poliitikko haluaa rangaista pedofiileja fyysisesti ja pysyvästi.\nAlabamalaisen parlamentaarikon Steve Hurstin laatima HB 379 -lakialoite pakottaisi lapseen kohdistuneesta seksuaalirikoksesta tuomitut yli 21-vuotiaat kemialliseen kastraatioon ennen vapauttamista vankilasta, kertoo WTVY.com.\n– He ovat merkinneet lapsen tämän loppuelämän ajaksi, ja rangaistuksen tulee olla suhteessa rikokseen, Hurst totesi.\nHurst on ehdottanut kastraatiota jo aiemminkin.\n– Ihmiset ovat kysyneet minulta, eikö tämä ole epäinhimillistä. Olen esittänyt vastakysymyksen, mikä on epäinhimillisempää kuin kohdistaa seksuaalista väkivaltaa pieneen lapseen, joka ei pysty puolustautumaan tai pakenemaan … Jos haluatte puhua epäinhimillisestä – se on epäinhimillistä, Hurst painotti.\nHurst uskoo, että uhkaava kastraatio saa pedofiliaa suunnittelevat miettimään kahdesti ennen tekoaan.\n– Jos teemme jotain tämän laatuista, se estää tällaisia tapahtumia Alabamassa, Hurst sanoi.\nHurstin ehdotuksella on myös vastustajia. Asianajaja Raymond Johnsonin mukaan toimenpide olisi vastoin perustuslain 8. lisäystä ja saisi aikaan syytöksiä julmuudesta, koska vankeusrangaistuksen kärsinyt joutuisi kärsimään kastraatiosta loppuelämänsä ajan.\nLakialoite on nyt kuvernööri Kay Ivyn hyväksyttävänä.\nMyös Suomessa halutaan seksirikoshalut pois lääkityksellä\nSuomessa perussuomalaisten kansanedustaja Mika Niikko on ehdottanut kemiallista kastraatiota vakavia tai toistuvia seksuaalirikoksia tekeville henkilöille\n– Korkean riskin seksuaalirikollisia vapautetaan vankiloista, ja sitten lähinnä odotetaan, milloin seuraava rikos paljastuu. Toki haluaisin, että toistuvasti törkeisiin raiskauksiin tai lapsen hyväksikäyttöön syyllistyneet eivät vapautuisi vuosikymmeniin. Kuitenkin, koska lainsäädäntömme on liberaali tässä suhteessa, vähin, mitä voimme tehdä, on pakollisen lääkityksen avulla ehkäistä huomattava osa rikosten uusimisista, Niikko totesi tammikuussa.\nJoissakin maissa, kuten Puolassa, kemiallista kastraatiota käytetään pakollisena rangaistuksen osana.\n– Kumpi todella painaa tämän yhteiskunnan vaakakupissa enemmän: rikollisille lääkityksestä mahdollisesti aiheutuvat sivuvaikutukset vai heidän uhriensa elinikäiset traumat? Niikko sivalsi.\nTagitkastraatio lapsen seksuaalinen hyväksikäyttö Mika Niikko Pedofilia Perussuomalaiset\nLähes puolet amerikkalaisista kertoo petosväitteiden herättävän kysymyksiä Bidenin voitosta\nPolitologi Mintshenko: ”USA:n kylmässä sisällissodassa ihmisiä ei ammuta, ainoastaan heidän internet-ruumiillistumiaan”\nYhdysvaltalaisen TV-verkon työntekijä halusi viedä republikaanien lapset uudelleenkasvatusleireille\nKristittyjen vaino lisääntynyt koronapandemian aikana – VIDEO\nIrakin lähetystöneuvos: ”Irak ei ole enää vaarallinen maa”\nLibya karkotti viime vuonna yli 5000 laitonta siirtolaista kotimaihinsa


Kasvukausi on edennyt sateiden tahdissa | Vahvaa erikoiskasviosaamista | Trans Farm\nJotta öljyhamppu ehtisi puintikuntoon syyskuun loppuun mennessä, turvallista kylvöaikaa on käytettävissä vielä muutaman päivän ajan. Kesäkuun ensimmäisen viikon jälkeen riski kasvaa, vaikka öljyhamppu pyrkiikin valmistumaan normaaliin korjuuajankohtaan myöhäisemmästä kylvöstä huolimatta.\nÖljyhamppulohkot säilyvät tukikelpoisina, kun viet kylvösiemensäkkien vakuustodistukset jokaisesta käytetystä säkistä kuntaan viimeistään 30.6.2021 mennessä. Voit toimittaa ne viranomaiselle myös sähköisesti päätukihaun yhteydessä. Lue lisää vakuustodistusten palauttamisesta.\nJussilan hamppupellolla kylvörivit alkavat vähitellen erottua. Hamppu suorakylvettiin 13.5, kuva on otettu 17 vuorokautta myöhemmin. Taimettuminen on kestänyt kuluvana vuonna tavanomaista kauemmin.\nKylvettävän kuminan osalta aikaikkuna on leveämpi. Ensimmäiset kuminat kylvettiin toukokuun alkupuolella, osa tullaan kylvämään lähiviikkoina. Viimeinen virallinen kylvöpäivä on 30.6. Kumina ehtii kasvaa talvehtimiskuntoon vielä kesäkuun loppupuolen kylvöistä. Ensimmäinen satovuoden kukinta voi kuitenkin tästä hieman kärsiä. Sadon onnistumisen kannalta tärkeintä on kuitenkin torjua siemenrikkakasvit kuminan kylvövuonna. Lue lisää siemenrikkakasvien torjunnasta kylvövuonna.\nSatoa tuottavilla kuminalohkoillakin on viime päivinä ruiskutettu ahkerasti. Osansa on saanut juolavehnä sekä kuminakoi. Kummatkin aiheuttavat kuminalohkolla huomattavaa sadonmenetystä, joten niiden ruiskutus on erittäin perusteltua.\nLeppälässa ruiskutettiin torstaina 3.6. iltayöstä kuminakoita ja juolavehnää. Olosuhteet olivat erinomaiset.\nSuuntaa Matrigon 72 SG ruiskutuksille tulevana viikonloppuna-viileämpää ilmaa luvassa\nViileämmät ilmat lähestyvät uhkaavasti ja Matrigon-ruiskutuksen aikaikkuna alkaa sulkeutumaan. Suuntaa pellolle jos satokuminan tai tänä vuonna perustetun kuminan rikkatilanne sitä vaatii.\nÖljyhampun kuivaus vaatii tarkkuutta\nLämminilmakuivuissa kuivauslämpö ei saisi nousta yli 45 asteen, jottei öljyhampun siemenessä oleva öljy haihdu. Siementen rikkoutumista tulee välttää.


Tiesitkö? Tee tulisikin kuumentaa mikrossa - Ajankohtaista - Ilta-Sanomat\nTiesitkö? Tee tulisikin kuumentaa mikrossa\nTutkimuksen mukaan mikro voikin olla oiva apuväline teen valmistuksessa. (KUVA: Colourbox)\nJulkaistu: 18.4. 19:02\nAustralialaistutkimuksen mukaan teen lämmittäminen mikrossa parantaa sen makua sekä lisää terveysvaikutuksia.\nTeenjuojat ovat yleisesti ottaen tottuneet lämmittämään teevetensä vedenkeittimessä tai kattilassa. Eräs tutkimus neuvoo kuitenkin tekemään toisin.\nAustralialaisessa Newcastlen yliopistossa työskentelevä ruokatutkija, tohtori Quan Vuonghttps://www.is.fi/haku/?query=quan+vuong nimittäin väittää vuosien tutkimuksen perusteella, että teevesi kannattaisikin lämmittää mikrossa. Tällä tavalla teestä saa parhaiten irti kaikki sen hyödyt.\nABC Newsinhttp://www.abc.net.au/news/2017-04-11/microwaving-tea-the-best-way-to-brew/8433986 mukaan Vuong testasi teoriaa tutkimuksella, jossa uutettiin ja eroteltiin mustan ja vihreän teen yhdisteitä.\nTätä varten tutkijat laittoivat mukiin kuumaa vettä sekä teepussin. Tämän jälkeen muki laitettiin mikroon puoliteholle 30 sekunniksi. Kuumennuksen jälkeen teen annettiin seistä vielä minuutin ajan.\nTulosten mukaan kyseinen menetelmä sai teen maistumaan parhaimmalta. Lisäksi se aktivoi 80 prosenttia teen kofeiini-, teaniini- ja polyfenoliyhdisteistä.\nPolyfenolit ovat antioksidantteja, joilla on monia terveyttä edistäviä vaikutuksia. Ne voivat esimerkiksi alentaa kolesterolia ja verenpainetta sekä pienentää riskiä sairastua diabetekseen.\nTeaniini taas on välttämätön aminohappo, jolla on rentouttavia vaikutuksia.\nHyötyäkseen näistä terveysvaikutuksista olisi teetä Vuongin mukaan juotava yli kolme kupillista päivässä.\nÄlä keitä montaa kertaa\nMikäli kuitenkin haluat pitää yhä kiinni vedenkeittimestäsi, on brittiläisellä teejärjestön puheenjohtajalla William Gormanillahttps://www.is.fi/haku/?query=william+gormanilla antaa sinulle vinkki: älä keitä samaa vettä toista kertaa.\n– Yleensä, kun ihmisten teet viilenevät, he lämmittävät vedenkeittimen veden uudelleen ja tekevät itselleen uuden mukillisen, kertoo Gorman The Telegraphillehttp://www.telegraph.co.uk/news/2017/03/23/never-boil-water-twice-making-cuppa-tea-guru-warns/.\n– Tällä tavalla saat kuitenkin takuuvarmasti aikaiseksi vain ikävän makuista teetä. Ollakseen hyvää tarvitsee tee tuoretta vettä, sillä uudelleen keittäminen vie vedestä pois kaiken sen hapen ja typen.\nJos teemukillinen pääsee jäähtymään, kehottaa Gormankin kääntymään mieluummin mikron puoleen.\n– Parempi ratkaisu on laittaa tee mikroon 15–20 sekunniksi. Kun lämmität teen mikrossa, et tee tieteellisestä näkökulmasta muuta kuin liikuttelet sen molekyylejä ympäriinsä ja palautat teen hyvään lämpötilaan. Makuun mikrolämmittäminen ei vaikuta millään tavalla.\nTietyt osat ihmisen aivoista uusiutuvat lähes koko eliniän ajan. Lue lisää ›\nIltakahvi tai -tee valvottaa – katso eri juomien kofeiinimäärät\nKofeiinipitoiset juomat illalla saattavat sotkea herkkien ihmisten yöunen. Aina ei tule ajatelleeksi, että myös kaakaossa ja teessä on vaihtelevasti kofeiinia. Lue lisää ›\nTarjoile kahvin lisäksi myös teetä - näin valmistat sen oikein\nSuomalaiset ovat tunnetusti kahvikansaa ja usein unohdamme teen juojat. Samoin kuin laadukas kahvi, myös tee on valmistettava oikein. Lue lisää ›\nParas kasvislasagne 21.8.2009 11:17